stanford-oval/wikipedia huggingface dataset:
שודדי הקאריביים (סדרת סרטים)

| --- | --- |
 
הלוגואים העבריים של סדרת הסרטים: העליון - כרזת הקולנוע של הסרט הראשון והתחתון - יתר סרטי הזיכיון
 בימוי:  גור ורבינסקי (1-3) רוב מרשל (4) יואכים רונינג ואספן סנדברג (5)
 הופק בידי:  ג'רי ברוקהיימר 
 תסריט:  טרי רוסיו 
 שחקנים ראשיים:  ג'וני דפ אורלנדו בלום קירה נייטלי ג'פרי ראש
 מוזיקה:  הנס צימר 
 מדינה:  ארצות הברית ארצות הברית
 חברת הפקה:  סרטי וולט דיסני 
 חברה מפיצה:  אולפני וולט דיסני
 הקרנת בכורה:  2003 
 שפת הסרט:  אנגלית 
 סוגה:  סרט קומדיית פעולה, סרט סייפים נועזים, סרט קומדיה פנטזיה, סרט שודדי ים, סרט הרפתקאות 
 תקציב:  1.274 מיליארד דולר
 הכנסות:  4.524 מיליארד דולר
 סרטים בסדרה:  שודדי הקאריביים: קללת הפנינה השחורה שודדי הקאריביים: תיבה של איש מת שודדי הקאריביים: סוף העולם שודדי הקאריביים: זרמים זרים שודדי הקאריביים: נקמתו של סלזאר
 pirates.disney.com
 
כרזת הסרט הראשון
שודדי הקאריביים (באנגלית: Pirates of the Caribbean) הוא זיכיון סדרת סרטי קולנוע אמריקאיים מסוגת הרפתקאות־פעולה מצליחה שהחלה בשנת 2003. שלושת הסרטים הראשונים בסדרה בוימו על ידי הבמאי גור ורבינסקי, הרביעי על ידי רוב מארשל והחמישי על ידי יואכים רונינג ואספן סאנדברג. סדרת הסרטים הופקה בידי ג'רי ברוקהיימר. בסרטים מככבים אנסמבל של שחקנים כדוגמת ג'וני דפ, אורלנדו בלום, קירה נייטלי, ג'פרי ראש, ביל ניי, סטלאן סקארסגארד, ג'ק דוונפורט, טום הולנדר, נעמי האריס ופנלופה קרוז.
הסרטים עוסקים בהווי האגדתי והסטריאוטיפי של שודדי הים כפי שמתואר בתרבות הפופולרית, הכוללים אלמנטים של תככים ובגידות, הרג, ביזה, קרב חרבות, קרב אקדחים, ספינות מקוללות, קללות גורל עתיקות, קפטנים עם רגל מעץ, אוצרות עתיקים, שדים ורוחות ובקבוקי רום לרוב. את ההשראה לסרטים קיבל ורבינסקי ממתקן השעשועים העונה על אותו שם בפארק השעשועים דיסנילנד, ובעקבותיהם הוסיפו לאטרקציה בדיסנילנד חלק מדמויות הסרט. מספר סצנות הושפעו ממשחק המחשב המפורסם "אי הקופים", כמו הסצנה בסרט השני בה ג'ק ספארו חותר בארון מתים, סצנת הקניבלים ודמותה של טיה דאלמה בעלת כוחות הכישוף שהבקתה בה התגוררה שכנה במעמקי ביצה.
חמשת הסרטים הראשונים הכניסו כ-4.5 מיליארד דולר בסך הכול. מה שהציב את זיכיון "שודדי הקאריביים" במקום ה-14 מבין זיכיונות הסרטים המכניסים ביותר בכל הזמנים.
בינואר 2024 נפוצו שמועות ברשת האינטרנט אודות הוצאתו של סרט שישי בזיכיון, ובעקבותיהן הגיב התסריטאי קרייג מאזין לאתר Coming Soon ואישר שהסרט השישי בסדרה צפוי לצאת לאקרנים במהלך 2025 והוא ישודר גם בפלטפורמת דיסני פלוס.
סרטים > שודדי הקאריביים 1: קללת הפנינה השחורה

הסרט יצא לאקרנים ב־9 ביולי 2003. אליזבת' סוואן, ביתו של מושל פורט־רויאל, נחטפת על ידי צוות ספינת 'הפנינה השחורה' בראשותו של קפטן הקטור ברבוסה, על מנת לשחררם מקללה שרובצת עליהם לאחר שגנבו מזהב האצטקים. הנפח ויליאם טרנר, המאוהב באליזבת', משכנע את קפטן ג'ק ספארו לעזור לו להצילה.
הסרט זכה לביקורות חיוביות, ציון של 78% באתר ריכוז הביקורות Rotten Tomatoes, מתוך 195 ביקורות.
סרטים > שודדי הקאריביים 2: תיבה של איש מת

הסרט יצא לאקרנים ב־7 ביולי 2006. בסרט פוגשים לראשונה את דיווי ג'ונס, ואת "חיית המחמד" הנוראה שלו - הקראקן. לורד קאטלר בקט, חבר חברת הודו המזרחית הבריטית, אוסר את אליזבת' ואת ויל באשמת סיוע לבריחתו של ג'ק ספארו, אך מציע חנינה לוויל אם ירדוף אחר ג'ק ספארו וישיג את המצפן הייחודי שלו בתמורה. ספארו, מצידו, מנסה להשתחרר מכבלי חובו העתיק לקפטן דייווי ג'ונס שליט הימים הרע והאימתני (החוב נגרם מאחר שדווי ג'ונס מינה את ג'ק להיות רב החובל של הפנינה השחורה), ולבסוף ג'ק מצליח להניח את ידו על תיבה שבה שוכן ליבו הפועם של ג'ונס, אך ג'יימס נורינגטון עובד על ג'ק, גונב את הלב של ג'ונס ומביא אותו לבקט. הסרט מסתיים כשטיה דאלמה מציגה את קפטן הקטור ברבוסה שהחזירה לחיים לאחר שג'ק ירה בו בסרט הראשון והרג אותו בפני הצוות של ג'ק במטרה לחלץ את ג'ק מממלכתו של דיווי ג'ונס.
הסרט זכה לביקורות מעורבות, עם ציון 53% באתר ריכוז הביקורות Rotten Tomatoes, מתוך 207 ביקורות.
סרטים > שודדי הקאריביים 3: סוף העולם

הסרט יצא לאקרנים ב־24 במאי 2007. לורד קאטלר בקט כעת שולט בדייווי ג'ונס כאשר בידו ליבו. בעזרת ספינתו של ג'ונס, 'ההולנדי המעופף', הוא מתכנן לחסל את עסקי הפיראטיות בימי האוקיינוס. צוות 'הפנינה השחורה' צריך להציל את קפטן ג'ק ספארו ממעמקי הים משום שהוא אחד מתשעת מנהיגי הפיראטים המסוגלים להחיות את נשמתה של אלה עתיקה - קליפסו.
מסופר כי קליפסו הייתה גם אהובתו של דייוי ג'ונס (לפני ואולי גם קצת אחרי שהפך לתמנוני). בסרט מסופר כי מכיוון שהזניח את חובותיו ופגע באנשים תמימים ולא העביר אותם לעולם המתים, הפך למוטציה נוראה וכך גם צוותו, הכולל בין השאר גם את אביו של וויל טרנר, ביל "אוזן הנעל" טרנר. קפטן ג'ק ספארו מציל את וויל ממוות ודאי והופך אותו לקפטן של "ההולנדי המעופף" לאחר שהוא עוזר לו לדקור את ליבו של דייוי ג'ונס בקרב האחרון, לאחר שתקוותם של אנשי הצוות של הפנינה ובעלי ברית נוספים לא הצליחו לשכנע את קליפסו לעזור להם.
הסרט זכה לביקורות מעורבות, עם ציון 45% באתר ריכוז הביקורות Rotten Tomatoes, מתוך 202 ביקורות.
סרטים > שודדי הקאריביים 4: זרמים זרים

הסרט יצא לאקרנים ב־18 במאי 2011. והוא עוסק בחיפושם של ג'ק ספארו וקפטן ברבוסה אחר מעיין הנעורים, בעלילה שמבוססת על ספרו של טים פאוורס "זרמים זרים". הספר עצמו מספר על הרפתקאותיו של הפיראט שחור הזקן. הפקת הסרט החלה במאי 2010, ונוסף לג'וני דפ וג'פרי ראש מככבים בסרט איאן מקשיין כשחור הזקן, פנלופה קרוז כביתו אנג'ליקה וקית' ריצ'רדס כקפטן טיג.
הסרט זכה לביקורות גרועות, עם ציון 33% באתר ריכוז הביקורות Rotten Tomatoes, מתוך 238 ביקורות.
סרטים > שודדי הקאריביים 5: נקמתו של סלזאר

הסרט יצא לאקרנים ב־26 במאי 2017. בנוסף לג'וני דפ (קפטן ג'ק ספארו) וג'פרי ראש (קפטן הקטור ברבוסה) הצטרפו גם חאווייר ברדם בתפקיד קפטן ברנד (ששמו שונה לקפטן סלזאר), וקאיה סקודלריו. הסרט עוסק בניסיונו של בנו של ויל לשתף פעולה עם קפטן ג'ק ספארו על מנת למצוא את הקלשון של פוסידון כדי לבטל את כל הקללות שקיימות בים כדי שבכך ישתחרר גם אביו של וויל מהקללה הרובצת עליו. קפטן סלזאר רוצה להרוג את ג'ק ואת כל הפירטים. הסרט זכה לציון 29% באתר Rotten Tomatoes, מתוך 284 ביקורות.
סרטים > סרט קצר

ב-18 באוקטובר 2011 יצא הסרט הקצר "Tales of the Code: Wedlocked", בו נראות שתי הבחורות שפגש ג'ק, ג'יזל וסקהרלט ומתכוננות לחתונה איתו, אך למעשה מתברר שהן מוצעות למכירה פומבית על פי חוקי הפיראטים לכל המרבה במחיר.
פיתוח

חברת וולט דיסני הצהירה כי תסריטאי הסרט הרביעי טרי רוסיו נשכר לכתוב את התסריט לסרט החמישי עם התסריטאי־שותף שלו טד אליוט, אך אליוט פרש מהעבודה על התסריט.
ג'וני דפ אישר כי ישתתף בצילומי הסרט אם "התסריט יהיה טוב ומהנה". באוקטובר 2011, המפיק ג'רי ברוקהיימר אישר כי הוא עובד על תסריט עבור הסרט החמישי בסדרה. עקב ההצלחה הפיננסית של הסרט הרביעי בסדרה, במאי הסרט רוב מרשל היה אמור לשוב לביים גם את הסרט החמישי וביולי 2011 אף דווח כי ג'וני דפ חתם על חוזה לגילום דמותו של ג'ק ספארו בסרט נוסף. על פי דיווחים שונים, מפיקים מחברת דיסני טענו כי אורלנדו בלום ישוב לגלם את דמותו של וויל טרנר בסרט החמישי. אך אף הצהרה שכזו לא נשמעה מפי השחקן.
באוגוסט 2012 הדיווח לפיו דפ חתם על חוזה לסרט חמישי אושר רשמית, כאשר ג'וני דפ חתם על חוזה לגילום דמותו של ספארו בסרט ההמשך ובנובמבר 2012 הספינה "נקמת המלכה אן", ששימשה לצילומי החוץ של הספינה "הפנינה השחורה" הועברה מלונג ביץ', קליפורניה להוואיי, שם נערכו גם צילומי הסרט הרביעי בסדרה.
אף על פי שרבים משחקני "שודדי הקאריביים" הם בריטים והעלילה מושפעת מהעבר של הממלכה המאוחדת, ההפקה עצמה היא למעשה אמריקאית.
פיתוח > טרום־הפקה

ב־14 בינואר 2013 אישרו אולפני וולט דיסני וג'וני דפ כי הפקת הסרט החמישי בסדרה יצאה לדרך, והסרט צפוי לצאת לאקרנים ב־10 ביולי 2015. ב־9 במאי 2013 אתר האינטרנט Deadline.com דיווח כי פרדריק בונד, רופרט סאנדרס, יואכים רונינג ואספן סאנדברג מועמדים לביים את הסרט הצפוי, ב־29 במאי אותה שנה אושר כי הבמאים הנורווגיים, רונינג וסאנדבג יביימו את הסרט החמישי בסדרה וההפקה תצא לדרך בינואר 2014. באוגוסט 2013 נחשף שמו המלא של הסרט החמישי בסדרה: "שודדי הקאריביים: המתים אינם מדברים".
בספטמבר 2013 חברת וולט דיסני החליטה לדחות את מועד עליית הסרט לאקרנים לקיץ 2016 וב־28 ביולי 2014 חברת וולט דיסני והמפיק ג'רי ברוקהיימר הודיעו כי החליטו לדחות את מועד עליית הסרט לאקרנים ל־7 ביולי 2017.
צילומים וליהוק

צילומי הסרט החלו באפריל 2015. ממשלת אוסטרליה סייעה בתקצוב הסרט הואיל וחלקים ממנו צולמו באוסטרליה, במשך חמישה חודשים. בינואר 2015 הוחל בבניית סט צילומים בהינטרלנד, בחוף הזהב שבקווינסלנד, אוסטרליה.
לצד הבמאים יואכים רונינג ואספן סאנדברג, נשכרו גם ג'ף נתנזון וטרי רוסיו לכתוב את התסריט לסרט. דיסני אישרו כי כריסטוף ואלץ נשקל כמי שצפוי לגלם את הנבל בסרט, אך השחקן פרש לבסוף בשל עומס בלוח הזמנים שלו ובאוקטובר 2014 פורסם כי חאווייר ברדם מנהל מגעים לגילום הנבל בסרט. מלאכת הליהוק נמשכה עד ינואר 2015.
הכנסות

|  | סרט | תאריך יציאה | משך הקרנה | תקציב | הכנסות> בארצות הברית | הכנסות> מחוץ לארצות הברית | הכנסות> בסך הכול |
| --- | --- | --- | --- | --- | --- | --- | --- |
| 1 | שודדי הקאריביים: קללת הפנינה השחורה | 9 ביולי 2003 | 143 דק' | $140,000,000 | $305,413,918 | $348,850,097 | $654,264,015 |
| 2 | שודדי הקאריביים: תיבה של איש מת | 7 ביולי 2006 | 151 דק' | $225,000,000 | $423,315,812 | $642,863,913 | $1,066,179,725 |
| 3 | שודדי הקאריביים: סוף העולם | 24 במאי 2007 | 169 דק' | $300,000,000 | $309,420,425 | $654,000,000 | $963,420,425 |
| 4 | שודדי הקאריביים: זרמים זרים | 20 במאי 2011 | 137 דק' | $200,000,000 | $236,283,000 | $785,400,000 | $1,021,683,000 |
| 5 | שודדי הקאריביים: נקמתו של סלזאר | 26 במאי 2017 | 129 דק' | $320,000,000 | $172,558,876 | $794,861,794 | $967,420,670 |
|  | סה"כ | סה"כ | סה"כ | $865,000,000 | $1,269,972,155 | $2,410,314,010 | $4,475,147,959 |
הערות שוליים

↑  Movie Franchises Index
↑  שודדי הקאריביים 6 – מתי ג'ק ספארו חוזר? יש חדשות טובות, באתר 360 ניוז, ‏15/1/2024
↑  "Pirates of the Caribbean - The Curse of the Black Pearl (2003)‎", באתר ביקורות הסרטים Rotten Tomatoes (באנגלית)
↑  "Pirates of the Caribbean: Dead Man's Chest (2006)‎", באתר ביקורות הסרטים Rotten Tomatoes (באנגלית)
↑  "Pirates of the Caribbean: At Worlds End (2007)‎", באתר ביקורות הסרטים Rotten Tomatoes (באנגלית)
↑  Comingsoon.net, Fourth Pirates based on Power's On Stranger Tides, September 11th 2009
↑  "Pirates of the Caribbean: On Stranger Tides (2011)‎", באתר ביקורות הסרטים Rotten Tomatoes (באנגלית)
↑  "Pirates of the Caribbean: Dead Men Tell No Tales (2017)‎", באתר ביקורות הסרטים Rotten Tomatoes (באנגלית)
↑  Jerry Bruckheimer Talks Lone Ranger Cuts, Pirates 5, ההוליווד ריפורטר
↑  Walt Disney Studios Motion Pictures Announces New Release Dates!
↑   "שודדי הקאריביים 5", במסד הנתונים הקולנועיים IMDb (באנגלית)
↑  ‘Pirates of the Caribbean 5′ Gets an Official Title
↑  'Pirates of the Caribbean 5' Full Title Revealed
↑  More Photos from the Pirates of the Caribbean 5 Set
↑  Javier Bardem in Talks for Villain Role in 'Pirates of the Caribbean 5'
↑  Pirates Of The Caribbean 5 Happening, Using Money David Fincher Didn't Want
| שודדי הקאריביים |
| --- | --- | --- |
| סרטים | קללת הפנינה השחורה (2003) • תיבה של איש מת (2006) • סוף העולם (2007) • זרמים זרים (2011) • נקמתו של סלזאר (2017) • Tales of the Code: Wedlocked ‏(2011) |  |
| דמויות ושחקנים | ג'ק ספארו • הקטור ברבוסה • וויליאם טרנר • אליזבת' סוואן • ג'ושאמי גיבס • דיווי ג'ונס • שחור הזקן • טיה דאלמה |  |
| שונות | מתקן שעשועים • ג'רי ברוקהיימר • גור ורבינסקי • רוב מרשל |  |
| --- | --- |
בקרת זהויות :  NLI: 987007579373305171  LCCN: sh2014000353
ססיל ב. דה-מיל

| --- | --- |

ססיל ב. דה-מיל, 1952
 לידה:  12 באוגוסט 1881 אשפילד, ארצות הברית 
 פטירה:  21 בינואר 1959 (בגיל 77) הוליווד, ארצות הברית 
 מקום קבורה:  בית הקברות הוליווד פוראבר 
 שם במה:  C.B. 
 מדינה:  ארצות הברית 
 תקופת הפעילות:  1899–1959 (כ־60 שנה) 
 מקום לימודים:  האקדמיה האמריקאית לאמנויות הדרמה (1900)  אוניברסיטת וידנר 
 בן או בת זוג:  קונסטנס אדמס דה-מיל (1902–1959)   ג'וליה פיי 
 צאצאים:  קתרין דה-מיל, ריצ'רד דה-מיל 
 פרסים והוקרה:  פרס אוסקר לסרט הטוב ביותר (1951)  גלובוס הזהב על שם ססיל ב. דה-מיל (1952)  פרס אוסקר לשם כבוד  כוכב בשדרת הכוכבים בהוליווד 
 https://www.cecilbdemille.com
 פרופיל ב-IMDb
 
ססיל בלאנט דה-מיל (באנגלית: Cecil Blount deMille‏; 12 באוגוסט 1881 – 21 בינואר 1959) היה במאי ראינוע וקולנוע אמריקאי ידוע במחצית הראשונה של המאה העשרים.
קורות חיים

דה-מיל נולד באשפילד שבמדינת מסצ'וסטס בארצות הברית לאב אפיסקופלי ממוצא הולנדי, ולאימו ביאטריס, יהודייה מומרת שקיבלה את דת האב. דה מיל היה אפיסקופלי אדוק, ורבים מסרטיו מביעים מסר נוצרי עמוק. עם זאת היה ידוע באפוסיים התנ"כיים הגדולים בכל הזמנים, ובהם סרטי היוקרה "שמשון ודלילה" (1949) ו"עשרת הדיברות" (1956).
דה-מיל ביים מאות סרטי ראינוע ובסוף שנות העשרה ותחילת שנות העשרים הגיע לשיא הפופולריות שלו בזכות סרטים כגון "עשרת הדיברות", "מלך המלכים" ו"אל תשני את בעלך".
ב-1944 הפיק וביים את סרט המלחמה "סיפורו של ד"ר וואסל" בכיכובו של גרי קופר.
דה-מיל נודע במיוחד בזכות כישרונו בבימוי סרטי ראווה. הוא ביים סרטים אילמים רבים, והחל משנת 1929 סרטים עם קול. סרטיו כללו פעמים רבות סצנות בהשתתפות אלפי ניצבים ואפקטים מרשימים. זכורות במיוחד סצנות מסרטיו זוכה האוסקר, כהפלת עמודי המקדש בסרט "שמשון ודלילה" בכיכובו של ויקטור מייצ'ור כשמשון, מחזות הקרקס והתנגשות הרכבות ב"ההצגה הגדולה בתבל", וחציית ים סוף ב"עשרת הדיברות", אחד מסרטי הקולנוע הגדולים בכל הזמנים, בכיכובו של צ'רלטון הסטון כמשה, קדם לסרט זה הסרט האילם בעל אותו שם שביים דה-מיל עשרת הדיברות (1923). דה-מיל זכה גם לתהילה כאשר הופיע הופעה קצרה בסרט" שדרות סאנסט", כשהוא משמש רקע למשפט הנודע של גלוריה סוונסון בסרט: "מר דה-מיל, אני מוכנה לצילום התקריב שלי".
גלובוס הזהב על שם ססיל ב. דה-מיל הוא פרס גלובוס הזהב למפעל חיים, שמחולק על ידי איגוד העיתונאים הזרים בהוליווד. הפרס מוענק לשחקנים, במאים, כותבים ומפיקים שהטביעו חותם משמעותי בתעשיית הקולנוע וחולק לראשונה בטקס פרס גלובוס הזהב התשיעי בשנת 1952. הזוכה הראשון היה ססיל ב. דה מיל, ונקרא על שמו כתואר כבוד לאחד מהבמאים הגדולים בהיסטוריה הקולנועית.
פילמוגרפיה

במאי - סרטים אילמים:
איש הסקוואו (1914)
קריאת הצפון (1914)
הווירג'יניאן (1914)
מה שמו (1914)
האיש מהבית (1914)
ורד הרנצ'ו (1914)
הנערה של מערב הזהב (1915)
The Warrens of Virginia‏ (1915)
הלא מפחד (1915)
השבוי (1915)
מרדף אווז הפרא (1915, אבוד)
הערבי (1915, אבוד)
צ'ימי פאדן (1915)
קינדלינג (1915)
כרמן (1915)
Chimmie Fadden Out West‏ (1915)
The Cheat‏ (1915)
פיתוי (1915, אבודים)
סיכוי הזהב (1915)
שובל האורן הבודד (1916)
הלב של נורה פלין (1916)
מריה רוזה (1916)
נערת החלומות (1916, אבודים)
ג'ואן האישה (1916)
רומנטיקה של עצי הסקויה (1917)
האמריקאי הקטן (1917)
האישה שאלוהים שכח (1917)
אבן השטן (1917)
המקהלה הלוחשת (1918)
נשים ישנות לחדשות (1918)
אנחנו לא יכולים לקבל הכל (1918, אבודים)
עד שאחזור אליך (1918)
The Squaw Man‏ (1918, אבוד)
אל תחליף את בעלך (1919)
לטוב ולרע (1919)
זכר ונקבה (1919)
למה להחליף את אשתך? (1920)
משהו לחשוב עליו (1920)
פרי אסור (1921)
ענייני אנטול (1921)
גן העדן של שוטים (1921)
ליל שבת (1922)
הריגה (1922)
הצלע של אדם (1923)
עשרת הדיברות (1923)
טריומף (1924)
רגלי חימר (1924, אבודים)
מיטת הזהב (1925)
הדרך לאתמול (1925)
איש הסירה של הוולגה (1926)
מלך המלכים (1927)
הילדה חסרת האל (1928)
במאי - סרטי קול:
דינמיט (1929)
גברתי השטן (1930)
The Squaw Man‏ (1931)
סימן הצלב (1932)
היום והעידן הזה (1933)
ארבעה אנשים מפוחדים (1934)
קלאופטרה (1934)
מסעי הצלב (1935)
The Plainsman‏ (1936)
The Buccaneer‏ (1938)
יוניון פסיפיק (1939)
שוטרים רכובים בצפון מערב (1940)
קצור את הרוח הפרועה (1942)
סיפורו של ד"ר ואסל (1944)
לא נכבש (1947)
שמשון ודלילה (1949)
המופע הגדול ביותר על פני כדור הארץ (1952)
עשרת הדיברות (1956)
הפקה וסיוע בבמוי:
המיליונים של ברוסטר (1914, אבוד)
The Master Mind‏ (1914)
הבן היחיד (1914, אבוד)
האיש על הקופסה (1914)
שובר הרוחות (1914, אבוד)
אחרי חמש (1915)
נאן של הר המוזיקה (1917)
שיקגו (1927, מפיק)
When Worlds Collide‏ (1951, מפיק בפועל)
מלחמת העולמות (1953, מפיק בפועל)
The Buccaneer‏ (1958, מפיק)
משחק ותפקיד קמע:
דה-מיל עשה לעיתים קרובות הופעת קמע בסרטים בבימוי אחרים, ותפקידי אורח, בנוסף הוא כיכב לעיתים קרובות בפרולוגים ובטריילרים מיוחדים שיצר לסרטיו, עם הזדמנות לפנות באופן אישי לקהל.
The Squaw Man‏ (1914) בתור סוחר פארו (ללא קרדיט)
הוליווד (1923) בתור עצמו
חופשי וקל (1930) בתור עצמו
Estrellados‏ (1930) בתור עצמו (הופעת אורח)
Madam Satan‏ (1930) בתור שדרנית חדשות ברדיו (קולית, ללא קרדיט)
הרכבת האחרונה ממדריד (1937) כחבר קהל (ללא קרדיט)
שוטרים רכובים בצפון מערב (1940) כמספר (קול, ללא קרדיט)
Glamour Boy‏ (1941) כבמאי סרטים (ללא קרדיט)
קצור את הרוח הפרועה (1942) כדובר פרולוג (קול, ללא קרדיט)
Star Spangled Rhythm‏ (1942) בתור עצמו
סיפורו של ד"ר ואסל (1944) כמספר (ללא קרדיט)
Variety Girl‏ (1947) בתור עצמו
Unconquered‏ (1947) כמספר (ללא קרדיט)
ינס מנסון באמריקה (1947) בתור עצמו
שמשון ודלילה (1949) כמספר (ללא קרדיט)
שדרות סאנסט (1950) בתור עצמו
המופע הגדול ביותר על פני כדור הארץ (1952) כמספר (קול, ללא קרדיט)
Son of Paleface‏ (1952) כצלם (ללא קרדיט)
עשרת הדיברות (1956) הצגת הסרט וחשיבותו (מבוא לסרט) לפני תחילתו, ומספר הסרט.
סיפור באסטר קיטון (1957) בתור עצמו
The Buccaneer‏ (1958) בתור עצמו – פרולוג (ללא קרדיט).
ג'י הנליוס

| --- | --- |

ג'י הנליוס, 2014
 לידה:  22 בדצמבר 1998 (בת 26) בוסטון, מסצ'וסטס, ארצות הברית
 שם במה:  ג'י הנליוס
 שם לידה:  Genevieve Knight Hannelius 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-2009
 עיסוק:  שחקנית, מדבבת, זמרת, פזמונאית, יזמית
 מקום לימודים:  בית ספר סיירה קניון 
 www.ghannelius.com
 פרופיל ב-IMDb
 
ז'נביב נייט הנליוס (באנגלית: Genevieve Knight Hannelius; נולדה ב-22 בדצמבר 1998), הידועה כג'י הנליוס (באנגלית: G Hannelius) היא שחקנית וזמרת אמריקאית. היא ידועה בעיקר בשל תפקידה בתור אייברי ג'נינגס בסדרה "דוג בלוג" בערוץ דיסני, ובזכות תפקידה בתור רוזבאד מסדרת הסרטים "איירבאד".
ביוגרפיה

ג'י הנליוס נולדה ב-22 בדצמבר 1998 בבוסטון, מסצ'וסטס. אביה הוא שוודי. היא עברה להתגורר בעיירה יארמאות', מיין בגיל 3 ולאחר מכן בגיל 9 עברה עם משפחתה ללוס אנג'לס כדי לקדם את קריירת המשחק שלה.
במאי 2017 סיימה את לימודיה התיכוניים בבית ספר סיירה קניון בלוס אנג'לס.
ביוגרפיה > קריירה

התפרסמה לראשונה בשנת 2009 כאשר שיחקה בתפקיד אורח בעונה השלישית של הסדרה "האנה מונטנה" ששודרה בערוץ דיסני, ובכיכובה של מיילי סיירוס, וכאשר שיחקה בסדרה "תנו לסוני צ'אנס" באותו ערוץ ,שם גילמה את דמותה של דקוטה קונדור, ילדה בת 9 אשר מנצלת את מעמדה של אביה בתור מנהל האולפנים.
בשנת 2010 שיחקה בסרט "מדריך בהפרעה" סרט מקורי של ערוץ דיסני, וכן, שיחקה בסרט "החיפוש אחר הכפות של סנטה", גם הוא סרט של ערוץ דיסני.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | Black & Blue | זואי |  |
| 2010 | The Search for Santa Paws | ג'ייני |  |
| 2011 | Spooky Buddies | רוזבאד | דיבוב |
| 2012 | Treasure Buddies | רוזבאד | דיבוב |
| 2012 | Santa Paws 2: The Santa Pups | צ'ייריטי | דיבוב |
| 2013 | סופר חברים | רוזבאד | דיבוב |
| 2018 | Sid Is Dead | טיפ מאן |  |
| 2020 | Day 13 | הת'ר |  |
| 2022 | בלילות הקיץ | ליאה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | Surviving Suburbia | קורטני פטרסון | תפקיד ראשי; 13 פרקים |
| 2009 | האנה מונטנה | טיפני | פרק: "Jake... Another Little Piece of My Heart" |
| 2009 | ריטה רוק | בריאנה בון | 5 פרקים |
| 2009–2010 | תנו לסוני צ'אנס | דקטודה קונדור | 6 פרקים |
| 2009–2010 | Leo Little's Big Show | איימי ליטל | תפקיד ראשי; 14 פרקים |
| 2010 | מדריך בהפרעה | אמילי פירסון | סרט מקורי של ערוץ דיסני |
| 2010–2011 | גוד לאק צ'ארלי | ג'ו קינר | 4 פרקים |
| 2011 | אני והלהקה | גברת דמפסי | פרק: "Iron Weasel: The Video Game" |
| 2011 | אהבה נושכת | מנדי טינלי | פרק: "TMI" |
| 2012–2015 | דוג בלוג | אייברי ג'נינגס | תפקיד ראשי (3 עונות); 69 פרקים |
| 2013 | הדגים | אמנדה | דיבוב; פרק: "A Charity Fair to Remember" |
| 2014 | ג'סי | מקנזי "מאק המשוגעת" | 2 פרקים |
| 2014 | הנסיכה סופיה הראשונה | ליידי ג'וי | דיבוב; פרק: "Sofia the Second" |
| 2014–2015 | וונדר מציל את העולם | ליטל ביטס | דיבוב; 2 פרקים |
| 2016 | שורשים | מיסי וולר | מיני-סדרה |
| 2016–2018 | Future-Worm! | רובי / הופי הופליוס | דיבוב; 5 פרקים |
| 2017 | חוליגן אמריקאי | כריסטה קארלייל | 7 פרקים |
| 2019 | Timeline | מרטי | סדרת רשת; 8 פרקים |
דיסקוגרפיה > סינגלים

2011 – Staying Up All Night
2011 – Two In a Billion
2011 – Just Watch Me
2012 – Sun In My Hand
2012 – Paper Cut
2014 – Moonlight
2014 – Stay Away
2014 – Friends Do (מדוג בלוג)
2014 – 4:45
2016 – Lighthouse
EMDR

EMDR (באנגלית, ראשי תיבות Eye Movement Desensitization and Reprocessing - הקהיה ועיבוד מחדש באמצעות תנועות עיניים) הוא טיפול בו משחזרים את האירוע הטראומתי תוך כדי הזזת עיניים מהירה מצד לצד. זוהי שיטת טיפול שפותחה על ידי פרנסין שפירו בשנת 1988 כשיטה להפחתת ההשפעות של זיכרונות טראומטיים. במהלך הטיפול, המטופלים מתבקשים להתמקד בזיכרונות ספציפיים המעיקים עליהם, ובמקביל עוברים גירוי בשני צידי הגוף. גירוי זה מבוצע בדרך כלל באמצעות תנועות עיניים אך לפעמים גם בעזרת צלילים.
זהו טיפול מקובל בהפרעת דחק פוסט־טראומטית, אך הוא נמצא במחלוקת בקהילה המדעית.
היסטוריה

השיטה פותחה בסוף שנות השמונים של המאה ה-20 על ידי ד"ר פרנסין שפירו, כדי לטפל בסימפטומים וסבל הנובעים מחשיפה לאירועי חיים שליליים, או גורמי מצוקה, הן מהמדרג הגבוה ביותר, כגון אונס והלם קרב, והן מהמדרג הגבוה פחות, כגון חרם, השפלה וכישלון. על פי התאוריה של ד"ר שפירו, כאשר מתרחשת חוויה טראומטית או שמעוררת מצוקה רבה, מנגנוני ההתמודדות הנוירולוגים והקוגניטיביים עשויים להיות מוצפים בקלט. במצב זה של הצפה, הזיכרון ומאפייניו (תמונות, קולות, רגשות, תחושות גוף) לא מצליחים להשלים את העיבוד בו יש צורך, וכתוצאה מכך מאוחסנים באופן דיספונקציונלי ברשת זיכרון נפרדת.
מטרת הטיפול ב-EMDR היא להשלים את העיבוד של זיכרונות מציקים אלו, לצמצם את השפעתם המתמשכת ולאפשר למטופלים לפתח מנגנוני התמודדות אדפטיביים יותר.
בשנת 2013 הוכרה שיטת הטיפול EMDR על ידי ארגון הבריאות העולמי כטיפול Evidence based המומלץ לפוסט-טראומה בקרב מבוגרים, מתבגרים וילדים. קודם לכן הוכרה על ידי ארגונים אחרים כמבוססת ראיות - ב־1998 על ידי ה־APA, וב־2004 על ידי האגודה האמריקנית לפסיכיאטריה.
מודל

מאחורי שיטת הטיפול הזו, עומד המודל לעיבוד נתונים אדפטיבי ב־PTSD. לפי המודל, תסמיני ה-PTSD נגרמים בשל עיבוד לקוי של הזיכרון הטראומטי. התסמינים מתעוררים כאשר הזיכרונות מופעלים, ומחזירים איתם רגשות ותחושות שנקשרו לטראומה.
עלתה השערה שהבסיס הנוירופיזיולוגי ל־EMDR הוא שהוא מחקה שנת REM, הממלאת תפקיד חיוני בגיבוש הזיכרון. ההשערה טוענת שהגירוי הדו-צדדי שמתרחש במהלך טיפול EMDR "מעביר את המוח למצב עיבוד זיכרון", ומשלב מחדש את האירועים הטראומטיים עם מחשבות חיוביות יותר.
אפקטיביות > הפרעת דחק פוסט־טראומטית

שיטת הטיפול נמצא כאפקטיבית בטיפול במבוגרים, בילדים, ובבני נוער. השיטה קיבלה המלצה על תנאי לטיפול ב-PTSD על ידי האגודה האמריקנית לפסיכולוגיה. עם זאת, הטיפול סווג גם כטיפול כובע סגול (אנ'), כלומר, טיפול המשלב טיפול מקובל (טיפול קוגניטיבי) עם מרכיב חדשני (הכובע הסגול, כלומר הזזת העיינים). טיפולים כאלה מייחסים את הצלחתם לחדשנות, בעוד שלמעשה הצלחתם מוסברת על-ידי הטיפול המקובל המסורתי. השוואה של השיטה עם שיטות טיפול פסיכולוגיות אחרות מצאה שהיא אפקטיבית באותה המידה.
השיטה נמצאה גם יעילה ככלי התערבות מוקדם.
סקירה מוקדמת ומחקרי מטא-אנליזה שבחנו את תרומת תנועת העיניים לטיפול, סברו שהיא לא הכרחית יש אמנם מחקר מטא-אנליזה שמצאו תרומה ייחודית לתנועות העיניים  אך אלו בוקרו על האובייקטיביות ואיכות המחקרים שנכללו בהם
אפקטיביות > הפרעות אחרות

רוב המחקרים על אפקטיביות השיטה נערכו על אנשים הסובלים מהפרעת דחק פוסט־טראומטית. עם זאת, השיטה נבדקה גם בטיפול בהפרעות נוספות. מטא-אנליזה משנת 2020 מצאה שברוב המחקרים היה חשש להטיות באופן כללי ולהטייה בפרסום. במחקר נמצא כי אפקט הטיפול היה גדול יותר במדינות שאינן מערביות, שבהן תקני המחקר רופפים יחסית, וכן בתנאים שבהם קבוצות ביקורת כללו רשימת המתנה במקום טיפולים אקטיביים. לכן בנוגע לטיפול בהפרעות מלבד PTSD הועלתה שאלה משמעותית בנוגע לתקפות התוצאות. השוואות בין EMDR לטיפולים קוגניטיביים ולטיפולי חשיפה מראות יתרון מתון בלבד. כאשר נכללו רק מחקרים עם סיכון נמוך להטיה, גודל האפקט היה קרוב לאפס. בנוסף, במטא-אנליזה נראה כי EMDR יעיל בעיקר לטווח הקצר בלבד, ובדיקות שנערכו לאחר שלושה חודשים ומעלה לא הצביעו על אפקט טיפולי מובהק. המטא-אנליזה מצביעה על חוסר יתרון משמעותי ל-EMDR ביחס לשיטות מבוססות ראיות בטיפול בבעיות כמו דיכאון, הפרעות אכילה, אלכוהוליזם, סכיזופרניה, OCD, הפרעה דו-קוטבית והפרעות התנהגות. כל המחקרים במטא-אנליזה, למעט אחד, נמצאו עם חשש גבוה להטיה, ולכן קשה מאוד להסתמך על המידע כראיה מהימנה ליעילות של EMDR בהקשר זה.